REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/213-23

13. oktobar 2023. godine

B e o g r a d

Z A P I S N I K

13. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 11. OKTOBRA 2023. GODINE

Sednica je počela u 12.04 časova.

Sednicom je predsedavao Uglješa Marković, predsednik Odbora.

Sednici su prisustvovali članovi Odbora: Dragan Jovanović, Marija Jovanović**,** Tomislav Janković, Jasmina Karanac, Marina Lipovac Tanasković, Dragovan Milinković, Predrag Marsenić, Ivana Nikolić, Nikola Nešić, Ivana Srbulović i Đorđe Todorović.

Sednici Odbora su prisustvovali zamenici članova Odbora: Milija Miletić (zamenik Miroslava Kondića), prof. dr Vladimir Obradović (zamenik Tatjane Pašić) i Dejan Ignjatović (zamenik Vojislava Vujića).

Sednici nisu prisustvovali članovi Odbora: Bojan Torbica i Robert Kozma, niti njihovi zamenici.

Sednici su prisustvovali iz Ministarstva informisanja i telekomunikacija: Milan Dobrijević, državni sekretar iMilica Ćatić, v.d. sekretar ministarstva.

Odbor je, većinom glasova (14 glasova za, 1 nije glasao), u skladu sa predlogom predsednika Odbora usvojio sledeći

D n e v n i r e d :

1. Razmatranje Informacije o radu Ministarstva informisanja i telekomunikacija za period od 1. aprila 2023. godine do 30. jun 2023. godine (broj 02-839/23 - 5 od 27. aprila 2023. godine).

Prva tačka dnevnog reda - **Razmatranje Informacije o radu Ministarstva informisanja i telekomunikacija za period od 1. aprila 2023. godine do 30. jun 2023. godine**

Milan Dobrijević, državni sekretar u Ministarstvu informisanja i telekomunikacija, naglasio je da je usvojen Zakon o elektronskim komunikacijama kojim je u zakonodavstvo Srbije prenet „evropski kod elektronskih komunikacija“, ovim je Srbija postala prva zemlja (od zemalja koje pristupaju Evropskoj uniji) koja je prenela kod u svoje zakonodavstvo.

S obzirom da krajem godine prestaje da važi Strategija za razvoj elektronskih komunikacija, započet je proces izrade nove za period od 2024. godine do 2030. godine.

Zaključen je sporazum za pristupanje Srbije projektu „Digital Europe“, vrednost projekta je 7.5 milijardi eura donatorskih sredstva, i naglasio je da je jasno kakve efekte sam sporazum ima na privredu Republike Srbije.

Formirana je radna grupa za izradu novog Zakona o informacionoj bezbednosti, trenutno se radi na zakonu pa se očekuje da u skorije vreme uđe u proceduru donošenja – primene.

Potpisan je sporazum sa kompanijom „Amazon“, ovo je jedan od značajnih poduhvata.

Što se tiče projekata, bitno je istaći projekat „Povezane škole“ kojim sve škole i učionice u Republici Srbiji imaju pristup bežičnom internetu.

Aktivno se radi na projektu „Nacionalni kontakt centar za bezbednost dece“, povećane su aktivnosti na obukama ljudi i trenera koji će raditi pri samom centru.

U diskusiji su učestvovali narodni poslanici Marina Lipovac Tanasković, Nikola Nešić, Milija Miletić, prof. dr Vladimir Obradović i Dragan Jovanović, čija su izlaganja u celini tonski snimana.

Saglasno članu 229. Poslovnika Narodne skupštine, Odbor je razmotrio Informaciju o radu Ministarstva informisanja i telekomunikacija za period od 1. aprila 2023. godine do 30. juna 2023. godine i odlučio, većinom glasova (14 glasova za, 1 nije glasao), da ga prihvati.

\*

\* \*

Sednica je zaključena u 12.46 časova.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR ODBORA PREDSEDNIK ODBORA

Maja Dimitrijević Uglješa Marković